title: Regulamentul de punere în aplicare (UE) 2015/2093 al Comisiei din 18 noiembrie 2015 de modificare a Regulamentului (CE) nr. 718/2007 de punere în aplicare a Regulamentului (CE) nr. 1085/2006 al Consiliului de instituire a unui instrument de asistență pentru preaderare (IPA)

text:
               20.11.2015

               RO

               Jurnalul Oficial al Uniunii Europene

               L 303/3

         REGULAMENTUL DE PUNERE ÎN APLICARE (UE) 2015/2093 AL COMISIEI
   din 18 noiembrie 2015
   de modificare a Regulamentului (CE) nr. 718/2007 de punere în aplicare a Regulamentului (CE) nr. 1085/2006 al Consiliului de instituire a unui instrument de asistență pentru preaderare (IPA)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1085/2006 al Consiliului din 17 iulie 2006 de instituire a unui instrument de asistență pentru preaderare (IPA) (1), în special articolul 3 alineatul (3),
   întrucât:

               (1)

               Regulamentul (CE) nr. 1085/2006 („Regulamentul IPA”) stabilește obiectivele asistenței pentru preaderare acordate țărilor candidate și potențial candidate, precum și principalele principii ale acesteia. Normele detaliate de punere în aplicare ale asistenței pentru preaderare sunt prevăzute în Regulamentul (CE) nr. 718/2007 al Comisiei (2).

               (2)

               Deși Regulamentul IPA s-a aplicat numai până la 31 decembrie 2013, acesta continuă să reglementeze punerea în aplicare a angajamentelor bugetare asumate până la 31 decembrie 2013. În plus, articolul 212 din Regulamentul (UE, Euratom) nr. 966/2012 al Parlamentului European și al Consiliului (3) prevede că articolul 166 alineatul (3) din Regulamentul (CE, Euratom) nr. 1605/2002 al Consiliului (4) continuă să se aplice angajamentelor bugetare care rămân valabile până la 31 decembrie 2018.

               (3)

               Prin Regulamentul (UE, Euratom) nr. 966/2012 s-a introdus posibilitatea creării și a gestionării de către Comisie a unor fonduri fiduciare ale Uniunii pentru acțiuni externe. Astfel de fonduri fiduciare ale Uniunii ar putea reprezenta o modalitate adecvată de punere în aplicare a asistenței pentru preaderare în vederea îndeplinirii obiectivelor Regulamentului IPA, în special a celor vizate în cadrul componentelor sale „asistență pentru tranziție și consolidarea instituțiilor”, „dezvoltare regională” și „dezvoltarea resurselor umane”.

               (4)

               Prin urmare, utilizarea unui fond fiduciar al Uniunii pentru acțiuni externe ar putea reprezenta o modalitate adecvată de punere în aplicare a asistenței în contextul crizei din Siria. De la începutul crizei din Siria, Turcia a depus eforturi considerabile pentru găzduirea unui număr tot mai mare de refugiați – peste două milioane la nivelul lunii octombrie 2015. Drept urmare, țara se confruntă cu provocarea reprezentată de satisfacerea nevoilor umanitare pe termen scurt ale refugiaților, printre care se numără minori și persoane vulnerabile, dar se confruntă în egală măsură și cu provocări pe termen mediu și mai lung, în special în regiunile care găzduiesc cel mai mare număr de refugiați, provocări având legătură cu serviciile sociale, competitivitatea și infrastructurile, precum și cu accesul – inclusiv al refugiaților – la educație.

               (5)

               Eficiența asistenței furnizate de Uniune în Turcia în cadrul componentelor „dezvoltare regională” și „dezvoltarea resurselor umane” ale IPA ar putea fi sporită, pentru abordarea provocărilor descrise mai sus, dacă asistența ar fi pusă în aplicare prin intermediul Fondului fiduciar regional creat ca răspuns la criza siriană. Fondul fiduciar regional a fost constituit prin Decizia C(2014) 9615 (5), pentru o durată de 60 de luni. Toate contribuțiile financiare ale Uniunii la Fondul fiduciar regional ar trebui să se conformeze dispozițiilor aferente instrumentelor financiare relevante care contribuie la acesta, inclusiv în ceea ce privește domeniul geografic de aplicare.

               (6)

               Componenta „dezvoltare regională” a IPA ar putea contribui la finanțarea tipului de acțiuni prevăzute în Regulamentul (CE) nr. 1080/2006 al Parlamentului European și al Consiliului (6). Printre aceste acțiuni se numără promovarea următoarelor: inovarea și antreprenoriatul; investițiile care au legătură cu alimentarea cu apă și cu gestionarea apei și a deșeurilor; tratarea apelor uzate și calitatea aerului; investițiile în educație, inclusiv în formarea profesională și investițiile în infrastructura de sănătate și socială care contribuie la dezvoltarea regională și locală.

               (7)

               Componenta „dezvoltarea resurselor umane” a IPA ar putea contribui la finanțarea tipului de acțiuni prevăzute în Regulamentul (CE) nr. 1081/2006 al Parlamentului European și al Consiliului (7). Printre aceste acțiuni se numără măsuri vizând o mai mare participare la educație și formare de-a lungul întregii vieți, obținută inclusiv prin acțiuni destinate să reducă numărul cazurilor de părăsire timpurie a școlii, și îmbunătățirea accesului la educație și formare inițială, profesională și terțiară.

               (8)

               Având în vedere toate elementele menționate mai sus, este oportun să se prevadă posibilitatea ca fondurile fiduciare ale Uniunii constituite în temeiul articolului 187 din Regulamentul (UE, Euratom) nr. 966/2012 să fie utilizate la punerea în aplicare a asistenței pentru preaderare.

               (9)

               În particular, este necesar să se prevadă norme referitoare la planificarea, programarea, raportarea, monitorizarea și întocmirea cererilor de plată, precum și la gestionarea contribuțiilor din fondul fiduciar al Uniunii atunci când sunt urmărite obiective ale asistenței pentru preaderare din domeniile de program respective, în special în ceea ce privește execuția bugetară, publicitatea și eligibilitatea.

               (10)

               Pentru a se asigura aplicarea cu promptitudine a măsurilor prevăzute în prezentul regulament, acesta ar trebui să intre în vigoare în ziua următoare datei publicării în Jurnalul Oficial al Uniunii Europene.

               (11)

               Măsurile prevăzute în prezentul regulament sunt conforme cu avizul Comitetului IPA II, instituit prin articolul 13 din Regulamentul (UE) nr. 231/2014 al Parlamentului European și al Consiliului (8).

               (12)

               Prin urmare, Regulamentul (CE) nr. 718/2007 ar trebui modificat în consecință,

         ADOPTĂ PREZENTUL REGULAMENT:
   Articolul 1
   Regulamentul (CE) nr. 718/2007 se modifică după cum urmează:

               1.

               La articolul 65, se adaugă un nou alineat (4), având următorul text:
               „(4).   Asistența din cadrul acestei componente poate fi acordată inclusiv printr-o contribuție la Fondul fiduciar al Uniunii pentru acțiuni externe («contribuția la fondul fiduciar»), creat în temeiul articolului 187 din Regulamentul (UE, Euratom) nr. 966/2012 al Parlamentului European și al Consiliului (9), în scopul atingerii obiectivelor stabilite în programele relevante din cadrul domeniilor de program respective.

                  (9)  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO L 298, 26.10.2012, p. 1).”"

               2.

               La articolul 147 alineatul (1), litera (c) se modifică după cum urmează:

                           (a)

                           punctul (vii) se înlocuiește cu următorul:

                                       „(vii)

                                       investiții în educație și formare, inclusiv formare profesională”;

                           (b)

                           se adaugă următorul punct (viii):

                                       „(viii)

                                       investiții în infrastructura de sănătate și socială care contribuie la dezvoltarea regională și locală.”

               3.

               Se introduce următorul articol 159a:
               „Articolul 159a
               Contribuția la un fond fiduciar al Uniunii pentru acțiuni externe
               (1)   În cadrul componentelor «dezvoltare regională» și «dezvoltarea resurselor umane», în scopul atingerii obiectivelor stabilite în programul operațional relevant din cadrul respectivului domeniu de program, operațiunile pot fi puse în aplicare prin contribuții la fondurile fiduciare ale UE.
               (2)   În ceea ce privește contribuția la fondul fiduciar, programele operaționale relevante conțin numai următoarele informații:

                           (a)

                           o evaluare sumară a compatibilității dintre contribuția respectivă și obiectivele fondului fiduciar;

                           (b)

                           în cazul componentei «dezvoltare regională», informații privind axa prioritară cu o singură operațiune, făcând referire și la alte axe prioritare în ceea ce privește cheltuielile eligibile, care ar putea include de asemenea o parte din costurile de gestiune ale fondului fiduciar, în conformitate cu dispozițiile articolului 187 alineatul (7) din Regulamentul (UE, Euratom) nr. 966/2012;

                           (c)

                           în cazul componentei «dezvoltarea resurselor umane», informații privind măsura operațiunii unice din cadrul unei anumite axe prioritare, făcând referire și la alte măsuri din cadrul respectivei axe prioritare în ceea ce privește cheltuielile eligibile, care ar putea include de asemenea o parte din costurile de gestiune ale fondului fiduciar, în conformitate cu dispozițiile articolului 187 alineatul (7) din Regulamentul (UE, Euratom) nr. 966/2012;

                           (d)

                           menționarea fondului fiduciar ca fiind beneficiarul final;

                           (e)

                           cuantumul contribuției.

                     (3)   Articolele 150-157 nu se aplică contribuțiilor la fondul fiduciar.
               (4)   Contribuțiile la fondul fiduciar nu sunt supuse unor controale ex-ante efectuate în temeiul articolului 14, monitorizării efectuate de către comitetul de monitorizare sectorială în temeiul articolelor 59, 167 și 169, procedurilor de selecție a operațiunilor prevăzute la articolul 158 și evaluărilor efectuate în temeiul articolului 166.
               (5)   Normele detaliate de punere în aplicare privind contribuția la fondul fiduciar se stabilesc prin acordul de finanțare relevant dintre Comisie și țara beneficiară. Dacă este cazul, aceste norme pot fi stabilite și prin programul operațional relevant.
               Normele detaliate de punere în aplicare au drept obiect în special:

                           (a)

                           obligațiile autorităților din țara beneficiară;

                           (b)

                           raportarea, evaluarea și monitorizarea;

                           (c)

                           dispoziții prin care se prevede obligația rambursării integrale sau parțiale, după caz, a cuantumului contribuției către programul relevant în cazul lichidării fondului fiduciar, în conformitate cu articolul 187 alineatul (5) din Regulamentul (UE, Euratom) nr. 966/2012.

                     (6)   Cheltuielile aferente contribuției la un fond fiduciar sunt eligibile de la data constituirii respectivului fond fiduciar.
               La încheierea programului, în declarația de cheltuieli certificată se prezintă cuantumul total al contribuției pentru care comitetul executiv al fondului fiduciar a luat o decizie privind alocarea fondurilor unor acțiuni individuale până la 31 decembrie 2017, în scopul atingerii obiectivelor stabilite în programul operațional relevant din domeniul căruia îi aparține programul respectiv.
               (7)   În cazul unei cereri de plată intermediare aferente unei contribuții la un fond fiduciar finanțată prin angajamente bugetare efectuate până la 31 decembrie 2012, ultima teză de la articolul 161 alineatul (1) al treilea paragraf nu se aplică.
               Ordonatorul național de credite certifică, în declarația de cheltuieli certificată care trebuie depusă până la 31 decembrie 2015, plata contribuției către fondul fiduciar specificat în programul relevant.”

         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 noiembrie 2015.

            Pentru Comisie

            Președintele

         Jean-Claude JUNCKER

      (1)  JO L 210, 31.7.2006, p. 82.

      (2)  Regulamentul (CE) nr. 718/2007 al Comisiei din 12 iunie 2007 de punere în aplicare a Regulamentului (CE) nr. 1085/2006 al Consiliului de instituire a unui instrument de asistență pentru preaderare (IPA) (JO L 170, 29.6.2007, p. 1).

      (3)  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO L 298, 26.10.2012, p. 1).

      (4)  Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (JO L 248, 16.9.2002, p. 1).

      (5)  Decizia C(2014) 9615 a Comisiei din 10 decembrie 2014 privind constituirea unui Fond fiduciar regional al Uniunii Europene ca răspuns la criza siriană, „Fondul Madad”.

      (6)  Regulamentul (CE) nr. 1080/2006 al Parlamentului European și al Consiliului din 5 iulie 2006 privind Fondul european de dezvoltare regională (JO L 210, 31.7.2006, p. 1).

      (7)  Regulamentul (CE) nr. 1081/2006 al Parlamentului European și al Consiliului din 5 iulie 2006 privind Fondul social european (JO L 210, 31.7.2006, p. 12).

      (8)  Regulamentul (UE) nr. 231/2014 al Parlamentului European și al Consiliului din 11 martie 2014 de instituire a unui instrument de asistență pentru preaderare (IPA II) (JO L 77, 15.3.2014, p. 11).


title: Regulamentul de punere în aplicare (UE) nr. 1309/2014 al Comisiei din 9 decembrie 2014 de stabilire a valorilor forfetare de import pentru fixarea prețului de intrare pentru anumite fructe și legume

text:
               10.12.2014

               RO

               Jurnalul Oficial al Uniunii Europene

               L 353/1

         REGULAMENTUL DE PUNERE ÎN APLICARE (UE) NR. 1309/2014 AL COMISIEI
   din 9 decembrie 2014
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 decembrie 2014.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  AL

                  65,0

                  IL

                  116,6

                  MA

                  82,6

                  TN

                  139,2

                  TR

                  107,0

                  ZZ

                  102,1

                  0707 00 05

                  AL

                  63,5

                  EG

                  191,6

                  JO

                  258,6

                  MA

                  164,1

                  TR

                  137,5

                  ZZ

                  163,1

                  0709 93 10

                  MA

                  67,0

                  TR

                  126,4

                  ZZ

                  96,7

                  0805 10 20

                  AR

                  35,3

                  MA

                  68,6

                  SZ

                  37,7

                  TR

                  61,9

                  UY

                  32,9

                  ZA

                  47,9

                  ZW

                  33,1

                  ZZ

                  45,3

                  0805 20 10

                  MA

                  66,2

                  ZZ

                  66,2

                  0805 20 30, 0805 20 50, 0805 20 70, 0805 20 90

                  IL

                  107,2

                  JM

                  168,3

                  TR

                  76,7

                  ZZ

                  117,4

                  0805 50 10

                  TR

                  71,7

                  ZZ

                  71,7

                  0808 10 80

                  BA

                  32,4

                  BR

                  54,7

                  CA

                  135,6

                  CL

                  79,5

                  NZ

                  96,9

                  US

                  93,0

                  ZA

                  99,9

                  ZZ

                  84,6

                  0808 30 90

                  CN

                  82,9

                  TR

                  174,9

                  ZZ

                  128,9

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 1337/2013 al Comisiei din 13 decembrie 2013 de stabilire a normelor de aplicare a Regulamentului (UE) nr. 1169/2011 al Parlamentului European și al Consiliului în ceea ce privește indicarea țării de origine sau a locului de proveniență pentru carnea proaspătă, refrigerată sau congelată de animale din specia porcină, ovină, caprină și de păsări de curte

text:
               14.12.2013

               RO

               Jurnalul Oficial al Uniunii Europene

               L 335/19

         REGULAMENTUL DE PUNERE ÎN APLICARE (UE) NR. 1337/2013 AL COMISIEI
   din 13 decembrie 2013
   de stabilire a normelor de aplicare a Regulamentului (UE) nr. 1169/2011 al Parlamentului European și al Consiliului în ceea ce privește indicarea țării de origine sau a locului de proveniență pentru carnea proaspătă, refrigerată sau congelată de animale din specia porcină, ovină, caprină și de păsări de curte
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1169/2011 al Parlamentului European și al Consiliului din 25 octombrie 2011 privind informarea consumatorilor cu privire la produsele alimentare, de modificare a Regulamentelor (CE) nr. 1924/2006 și (CE) nr. 1925/2006 ale Parlamentului European și ale Consiliului și de abrogare a Directivei 87/250/CEE a Comisiei, a Directivei 90/496/CEE a Consiliului, a Directivei 1999/10/CE a Comisiei, a Directivei 2000/13/CE a Parlamentului European și a Consiliului, a Directivelor 2002/67/CE și 2008/5/CE ale Comisiei și a Regulamentului (CE) nr. 608/2004 al Comisiei (1), în special articolul 26 alineatul (8),
   întrucât:

               (1)

               Articolul 26 alineatul (2) din Regulamentul (UE) nr. 1169/2011 prevede obligația de a indica țara de origine sau locul de proveniență pe eticheta cărnii care se încadrează la codurile din Nomenclatura combinată enumerate în anexa XI la regulamentul respectiv, mai precis carnea proaspătă, refrigerată sau congelată de animale din specia porcină, ovină, caprină și de păsări de curte.

               (2)

               Este necesar să se asigure un echilibru între nevoia consumatorilor de a fi informați și costurile suplimentare suportate de operatori și de autoritățile naționale, care, în cele din urmă, au un impact asupra prețului final al produsului. Evaluarea impactului și un studiu comandat de Comisie au examinat mai multe opțiuni de indicare a țării de origine sau a locului de proveniență cu privire la cele mai relevante etape ale vieții animalelor. Rezultatele arată că, în primul rând, consumatorii au nevoie de informații cu privire la locul în care au fost crescute animalele. În același timp, furnizarea de informații obligatorii privind locul nașterii animalului ar necesita instituirea unor noi sisteme de trasabilitate la nivel de exploatație, acestea implicând costuri, în timp ce indicarea pe etichetă a locului de sacrificare se poate efectua la un cost rezonabil și oferă informații utile pentru consumator. În ceea ce privește nivelul geografic, există dovezi că indicarea statului membru sau a țării terțe ar fi cele mai relevante informații pentru consumatori.

               (3)

               În Regulamentul (UE) nr. 1169/2011, conceptul de „țară de origine” a unui produs alimentar este stabilit în conformitate cu dispozițiile articolelor 23-26 din Regulamentul (CEE) nr. 2913/92 al Consiliului (2). Pentru produsele de origine animală, acest concept se referă la țara în care produsul este obținut integral, care – în cazul cărnii – înseamnă țara în care animalul s-a născut, a fost crescut și sacrificat. În cazul în care mai multe țări au fost implicate în producția unui produs alimentar, acest concept se referă la țara în care produsele au fost supuse ultimei transformări sau prelucrări substanțiale și justificate din punct de vedere economic. Cu toate acestea, aplicarea conceptului respectiv în situații în care carnea provine de la animale născute, crescute și sacrificate în țări diferite nu ar informa în mod satisfăcător consumatorii cu privire la originea cărnii respective. Prin urmare, în toate aceste situații este necesar să se indice, pe etichetă, statul membru sau țara terță în care a fost crescut animalul timp de o perioadă care reprezintă o parte importantă a ciclului normal de creștere pentru fiecare specie, precum și statul membru sau țara terță în care animalul a fost sacrificat. Termenul „origine” ar trebui să fie rezervat pentru carnea care este obținută de la animale născute, crescute și sacrificate într-un singur stat membru sau într-o singură țară terță și care, prin urmare, este obținută în întregime într-un singur stat membru sau o singură țară terță.

               (4)

               În cazul în care animalul a fost crescut în mai multe state membre sau țări terțe și nu pot fi îndeplinite condițiile referitoare la perioada de creștere, o indicare adecvată a locului de creștere ar trebui să fie asigurată, astfel încât nevoile consumatorilor să fie mai bine îndeplinite și să se evite o complexitate inutilă a etichetei.

               (5)

               În plus, este necesar să se stabilească norme pentru ambalajele care conțin bucăți de carne din aceeași specie sau din specii diferite, obținute de la animale crescute și sacrificate în diferite state membre sau în diferite țări terțe.

               (6)

               Acest sistem de etichetare necesită norme de trasabilitate în toate etapele de producție și de distribuție a cărnii, de la sacrificarea animalelor până la ambalarea cărnii, pentru a se asigura legătura dintre carnea etichetată și animalul sau grupul de animale de la care provine carnea.

               (7)

               Ar trebui să se prevadă norme specifice pentru carnea importată din țări terțe în care informațiile necesare pentru etichetare nu sunt disponibile.

               (8)

               În ceea ce privește carnea tocată și resturile rezultate din fasonare, având în vedere caracteristicile proceselor de producție a acestora, operatorilor ar trebui să li se permită să utilizeze un sistem simplificat de indicații.

               (9)

               Având în vedere interesul comercial al informațiilor care trebuie furnizate în temeiul prezentului regulament, operatorilor din sectorul alimentar ar trebui să li se acorde posibilitatea de a adăuga la mențiunile obligatorii de pe etichetă și alte elemente referitoare la proveniența cărnii.

               (10)

               Întrucât dispozițiile relevante din Regulamentul (UE) nr. 1169/2011 se aplică începând cu 13 decembrie 2014, iar articolul 47 din regulamentul respectiv prevede aplicarea normelor de punere în aplicare în temeiul regulamentului respectiv începând cu 1 aprilie în fiecare an calendaristic, prezentul regulament ar trebui să se aplice începând cu 1 aprilie 2015.

               (11)

               Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Obiect și domeniu de aplicare
   Prezentul regulament stabilește normele privind indicarea țării de origine sau a locului de proveniență pe eticheta cărnii proaspete, refrigerate sau congelate de animale din specia porcină, ovină, caprină și de păsări de curte, care se încadrează la codurile din Nomenclatura combinată enumerate în anexa XI la Regulamentul (UE) nr. 1169/2011.
   Articolul 2
   Definiții
   (1)   În sensul prezentului regulament, se aplică definiția pentru „operator din sectorul alimentar” prevăzută la articolul 3 punctul 3 din Regulamentul (CE) nr. 178/2002 al Parlamentului European și al Consiliului (3), definiția pentru „unitate” prevăzută la articolul 2 alineatul (1) litera (c) din Regulamentul (CE) nr. 852/2004 al Parlamentului European și al Consiliului (4), precum și definițiile pentru „carne tocată”, „abator” și „unitate de tranșare” prevăzute la punctele 1.13, 1.16 și 1.17 din Anexa I la Regulamentul (CE) nr. 853/2004 al Parlamentului European și al Consiliului (5).
   (2)   Se aplică, de asemenea, următoarele definiții:

               (a)

               „resturi rezultate din fasonare” înseamnă bucăți mici de carne, care se încadrează la codurile din Nomenclatura combinată enumerate în anexa XI la Regulamentul (UE) nr. 1169/2011, recunoscute ca fiind adecvate consumului uman și obținute exclusiv în timpul operațiunilor de fasonare, dezosare a carcaselor sau tranșare a cărnii;

               (b)

               „lot” înseamnă carnea care se încadrează la codurile din Nomenclatura combinată enumerate în anexa XI la Regulamentul (UE) nr. 1169/2011, obținută de la o singură specie, dezosată sau nu, tranșată sau tocată, care a fost tranșată, tocată sau ambalată în condiții, practic, identice.

         Articolul 3
   Trasabilitatea
   (1)   Operatorii din sectorul alimentar, care își desfășoară activitatea în fiecare etapă de producție și de distribuție a cărnii menționate la articolul 1, dețin și utilizează un sistem de identificare și de înregistrare.
   (2)   Acest sistem se aplică în așa fel încât să se asigure:

               (a)

               legătura între carne și animalul sau grupul de animale de la care carnea a fost obținută, în etapa sacrificării păstrarea acestei legături fiind responsabilitatea abatorului; și

               (b)

               transmiterea informațiilor referitoare la indicațiile menționate la articolele 5, 6 sau 7, după caz, împreună cu carnea, către operatorii care își desfășoară activitatea în etapele ulterioare de producție și de distribuție.

         Fiecare operator din sectorul alimentar este responsabil de aplicarea sistemului de identificare și de înregistrare, astfel cum se prevede în primul paragraf, în etapa de producție și de distribuție în care își desfășoară activitatea.
   Operatorul din sectorul alimentar care ambalează sau etichetează carnea în conformitate cu articolele 5, 6 sau 7 asigură corespondența între codul de identificare a lotului de carne livrat consumatorilor sau unităților de restaurație colectivă și lotul sau loturile de carne corespunzătoare din care este constituit produsul ambalat sau lotul etichetat. Toate ambalajele care poartă același cod de identificare a lotului fac obiectul acelorași indicații în conformitate cu articolele 5, 6 sau 7.
   (3)   Sistemul menționat la alineatul (1) înregistrează, în special, sosirea și plecarea animalelor, a carcaselor sau a bucăților, după caz, în/din unitatea operatorului din sectorul alimentar și asigură o corelație între sosiri și plecări.
   Articolul 4
   Grupul de animale
   (1)   Dimensiunea grupului de animale menționat la articolul 3 se definește prin:

               (a)

               numărul de carcase tranșate împreună care constituie un lot pentru unitatea de tranșare respectivă, în cazul tranșării carcaselor;

               (b)

               numărul de carcase a căror carne constituie un singur lot pentru unitatea de tranșare sau tocare respectivă, în cazul tranșării sau al tocării ulterioare.

         (2)   Dimensiunea unui lot nu trebuie să depășească producția de o zi din aceeași unitate.
   (3)   Cu excepția cazului în care se aplică articolul 7, la alcătuirea de loturi, unitățile în care carnea este tranșată sau tocată se asigură că toate carcasele dintr-un lot corespund unor animale pentru a căror carne se aplică indicații de etichetare identice, în conformitate cu articolul 5 alineatul (1) sau cu articolul 5 alineatul (2).
   Articolul 5
   Etichetarea cărnii
   (1)   Eticheta cărnii menționate la articolul 1 destinată să fie furnizată consumatorilor finali sau unităților de restaurație colectivă trebuie să conțină următoarele indicații:

               (a)

               statul membru sau țara terță în care a fost crescut animalul, indicat(ă) sub forma „crescut în: (numele statului membru sau al țării terțe)”, în conformitate cu următoarele criterii:

                           (i)

                           pentru porcine:

                                       —

                                       în cazul în care animalul sacrificat este în vârstă de peste 6 luni, statul membru sau țara terță în care a avut loc ultima perioadă de creștere de cel puțin patru luni;

                                       —

                                       în cazul în care animalul sacrificat este în vârstă de sub 6 luni și are o greutate în viu de cel puțin 80 de kilograme, statul membru sau țara terță în care a avut loc perioada de creștere ulterioară momentului în care animalul a atins greutatea de 30 de kilograme;

                                       —

                                       în cazul în care animalul sacrificat este în vârstă de sub 6 luni și are o greutate în viu de sub 80 de kilograme, statul membru sau țara terță în care a avut loc întreaga perioadă de creștere;

                           (ii)

                           pentru ovine și caprine: statul membru sau țara terță în care a avut loc ultima perioadă de creștere de cel puțin șase luni sau, în cazul în care animalul sacrificat este în vârstă de sub șase luni, statul membru sau țara terță în care a avut loc întreaga perioadă de creștere;

                           (iii)

                           pentru păsări de curte: statul membru sau țara terță în care a avut loc ultima perioadă de creștere de cel puțin o lună sau, în cazul în care pasărea sacrificată este în vârstă de sub o lună, statul membru sau țara terță în care a avut loc întreaga perioadă de creștere ulterioară momentului în care pasărea a fost pusă la îngrășare;

               (b)

               statul membru sau țara terță în care a avut loc sacrificarea, sub forma „sacrificat în: (numele statului membru sau al țării terțe)”; și

               (c)

               codul de identificare a lotului prin care se identifică carnea furnizată consumatorilor sau unităților de restaurație colectivă.

         În cazul în care perioada de creștere menționată la litera (a) nu este realizată în niciunul dintre statele membre sau în niciuna dintre țările terțe în care a fost crescut animalul, mențiunea prevăzută la litera (a) se înlocuiește cu mențiunea „crescut în: mai multe țări din afara UE” sau „crescut în: mai multe state membre ale UE și țări din afara UE”.
   Cu toate acestea, în cazul în care perioada de creștere menționată la litera (a) nu este realizată în niciunul dintre statele membre sau în niciuna dintre țările terțe în care a fost crescut animalul, mențiunea prevăzută la litera (a) se poate înlocui cu mențiunea „crescut în: (lista statelor membre sau a țărilor terțe în care animalul a fost crescut)”, în cazul în care operatorul din sectorul alimentar furnizează autorității competente dovezi satisfăcătoare, care atestă faptul că animalul a fost crescut în statele membre sau în țările terțe respective.
   (2)   Mențiunile prevăzute la alineatul (1) literele (a) și (b) pot fi înlocuite cu mențiunea „origine: (numele statului membru sau al țării terțe)”, în cazul în care operatorul din sectorul alimentar furnizează autorității competente dovezi satisfăcătoare, care atestă faptul că carnea menționată la articolul 1 a fost obținută de la animale născute, crescute și sacrificate într-un singur stat membru sau într-o singură țară terță.
   (3)   În cazul în care mai multor bucăți de carne, din aceeași specie sau din specii diferite, le corespund indicații de etichetare diferite în conformitate cu alineatele (1) și (2) și sunt prezentate în același ambalaj consumatorilor sau unităților de restaurație colectivă, eticheta trebuie să indice:

               (a)

               lista statelor membre sau a țărilor terțe în cauză, în conformitate cu alineatele (1) sau (2), pentru fiecare specie;

               (b)

               codul de identificare a lotului prin care se identifică carnea furnizată consumatorilor sau unităților de restaurație colectivă.

         Articolul 6
   Derogare pentru carnea provenită din țări terțe
   Prin derogare de la articolul 5 alineatul (1) litera (a), eticheta cărnii menționate la articolul 1, care a fost importată în scopul introducerii pe piața Uniunii și pentru care informațiile prevăzute la articolul 5 alineatul (1) litera (a) nu sunt disponibile, trebuie să conțină mențiunile „crescut în: afara UE” și „sacrificat în: (numele țării terțe în care a fost sacrificat animalul)”.
   Articolul 7
   Derogări pentru carnea tocată și pentru resturile rezultate din fasonare
   Prin derogare de la articolul 5 alineatul (1) literele (a) și (b), de la articolul 5 alineatul (2) și de la articolul 6, în ceea ce privește carnea tocată și resturile rezultate din fasonare, pot fi aplicate următoarele mențiuni:

               (a)

               „origine: UE”, în cazul în care carnea tocată sau resturile rezultate din fasonare sunt produse exclusiv din carne obținută de la animale născute, crescute și sacrificate în state membre diferite;

               (b)

               „crescut și sacrificat în: UE”, în cazul în care carnea tocată sau resturile rezultate din fasonare sunt produse exclusiv din carne obținută de la animale crescute și sacrificate în state membre diferite;

               (c)

               „crescut și sacrificat în: afara UE”, în cazul în care carnea tocată sau resturile rezultate din fasonare sunt produse exclusiv din carne importată în Uniune;

               (d)

               „crescut în: afara UE” și „sacrificat în: UE”, în cazul în care carnea tocată sau resturile rezultate din fasonare sunt produse exclusiv din carne obținută de la animale importate în Uniune drept animale destinate sacrificării și sacrificate într-un stat membru sau în state membre diferite;

               (e)

               „crescut și sacrificat în: UE și în afara UE”, în cazul în care carnea tocată sau resturile rezultate din fasonare sunt fabricate din:

                           (i)

                           carne obținută de la animale crescute și sacrificate în unul sau în mai multe state membre diferite și din carne importată în Uniune; sau

                           (ii)

                           carne obținută de la animale importate în Uniune și sacrificate în unul sau în mai multe state membre diferite.

         Articolul 8
   Informații suplimentare furnizate pe etichetă în mod opțional
   Operatorii din sectorul alimentar pot completa mențiunile prevăzute la articolele 5, 6, sau 7 cu informații suplimentare privind proveniența cărnii.
   Informațiile suplimentare menționate la primul alineat nu sunt în contradicție cu indicațiile menționate la articolele 5, 6 și 7 și respectă normele prevăzute în capitolul V din Regulamentul (UE) nr. 1169/2011.
   Articolul 9
   Intrarea în vigoare și aplicarea
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 1 aprilie 2015. Nu se aplică în cazul cărnii care a fost introdusă legal pe piața Uniunii înaintea datei de 1 aprilie 2015, până la epuizarea stocurilor.
   Regulamentul este obligatoriu în toate elementele sale și se aplică direct în toate statele membre.

      Adoptat la Bruxelles, 13 decembrie 2013.

            Pentru Comisie

            Președintele

         José Manuel BARROSO

      (1)  JO L 304, 22.11.2011, p. 18.

      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).

      (3)  Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (JO L 31, 1.2.2002, p. 1).

      (4)  Regulamentul (CE) nr. 852/2004 al Parlamentului European și al Consiliului din 29 aprilie 2004 privind igiena produselor alimentare (JO L 139, 30.4.2004, p. 1).

      (5)  Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (JO L 139, 30.4.2004, p. 55).


title: Regulamentul de punere în aplicare (UE) nr. 907/2011 al Consiliului din 6 septembrie 2011 de modificare a Regulamentului de punere în aplicare (UE) nr. 1105/2010 de instituire a unei taxe antidumping definitive și de percepere cu titlu definitiv a taxei provizorii instituite asupra importurilor de fire de mare rezistență din poliester originare din Republica Populară Chineză și de încheiere a procedurii antidumping privind importurile de fire de mare rezistență din poliester originare din Republica Coreea și din Taiwan

text:
               9.9.2011

               RO

               Jurnalul Oficial al Uniunii Europene

               L 232/29

         REGULAMENTUL DE PUNERE ÎN APLICARE (UE) NR. 907/2011 AL CONSILIULUI
   din 6 septembrie 2011
   de modificare a Regulamentului de punere în aplicare (UE) nr. 1105/2010 de instituire a unei taxe antidumping definitive și de percepere cu titlu definitiv a taxei provizorii instituite asupra importurilor de fire de mare rezistență din poliester originare din Republica Populară Chineză și de încheiere a procedurii antidumping privind importurile de fire de mare rezistență din poliester originare din Republica Coreea și din Taiwan
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolul 9,
   având în vedere Regulamentul de punere în aplicare (UE) nr. 1105/2010 al Consiliului din 29 noiembrie 2010 de instituire a unei taxe antidumping definitive și de percepere cu titlu definitiv a taxei provizorii instituite asupra importurilor de fire de mare rezistență din poliester originare din Republica Populară Chineză și de încheiere a procedurii antidumping privind importurile de fire de mare rezistență din poliester originare din Republica Coreea și din Taiwan (2), în special articolul 4,
   având în vedere propunerea prezentată de Comisia Europeană după consultarea Comitetului consultativ,
   întrucât:
   A.   MĂSURI ÎN VIGOARE

               (1)

               Prin Regulamentul de punere în aplicare (UE) nr. 1105/2010, Consiliul a impus o taxă antidumping definitivă asupra importurilor de fire de mare rezistență din poliester (altele decât ața de cusut), necondiționate pentru vânzarea cu amănuntul, inclusiv monofilamente având sub 67 decitex, originare din Republica Populară Chineză (denumită în continuare „RPC”), încadrate în prezent la codul NC 5402 20 00 (denumite în continuare „produsul vizat”).

               (2)

               Ca urmare a numărului mare de producători-exportatori care au cooperat la ancheta care a condus la instituirea taxei antidumping (denumită în continuare „ancheta inițială”) în RPC, s-a constituit un eșantion de producători-exportatori chinezi și au fost impuse niveluri individuale ale taxei de la 0 % la 5,5 % societăților incluse în eșantion, în timp ce altor societăți care au cooperat, dar care nu au fost incluse în eșantion, li s-a atribuit un nivel al taxei de 5,3 %. Două societăți cooperante neincluse în eșantion au fost anchetate individual în temeiul articolului 17 alineatul (3) din regulamentul de bază și le-au fost acordate taxe de 0 %, respectiv 9,8 %. O taxă de 9,8 % pentru RPC a fost aplicată tuturor celorlalte societăți.

               (3)

               Articolul 4 din Regulamentul de punere în aplicare (UE) nr. 1105/2010 dă posibilitatea aplicării în cazul noilor producători-exportatori din RPC care îndeplinesc criteriile stabilite în respectivul articol a unei taxe vamale aplicabile societăților cooperante neincluse în eșantion, și anume 5,3 %.

         B.   CERERI ALE NOILOR PRODUCĂTORI-EXPORTATORI

               (4)

               Două societăți („solicitanții”) au solicitat acordarea „Tratamentului de nou producător-exportator” („TNPE”).

               (5)

               S-a efectuat o examinare pentru a stabili dacă fiecare dintre solicitanți întrunește criteriile pentru acordarea TNPE în conformitate cu articolul 4 din Regulamentul de punere în aplicare (UE) nr. 1105/2010, verificându-se dacă:

                           —

                           este producător al produsului vizat în RPC;

                           —

                           solicitantul nu a exportat produsul în cauză în Uniune pe parcursul perioadei de anchetă pe care se bazează măsurile (1 iulie 2008-30 iunie 2009);

                           —

                           că nu este afiliat niciunui exportator sau producător din RPC care face obiectul măsurilor antidumping instituite prin respectivul regulament;

                           —

                           a exportat efectiv în Uniune produsul în cauză după perioada de anchetă care stă la baza măsurilor sau și-a asumat obligația contractuală și irevocabilă de exportare a unei cantități importante în Uniune.

               (6)

               Au fost trimise chestionare solicitanților, cărora li s-a cerut să ofere dovezi prin care să demonstreze că îndeplinesc criteriile menționate anterior.

               (7)

               Comisia a solicitat și a verificat toate informațiile pe care le-a considerat necesare pentru a stabili dacă cele trei criterii prevăzute la articolul 4 din Regulamentul de punere în aplicare (UE) nr. 1105/2010 au fost îndeplinite. S-au efectuat vizite de verificare la sediile celor doi solicitanți:

                           —

                           Jiangsu Hengli Chemical Fibre Co. Ltd;

                           —

                           Amann Twisting Yancheng Co. Ltd.

         C.   CONSTATĂRI

               (8)

               Pentru unul dintre solicitanți, Jiangsu Hengli Chemical Fibre Co. Ltd, examinarea informațiilor prezentate arată că acesta a furnizat probe suficiente pentru a dovedi că îndeplinește criteriile prevăzute la articolul 4 din Regulamentul de punere în aplicare (UE) nr. 1105/2010. Prin urmare, solicitantului respectiv i s-a putut acorda nivelul taxei medii ponderate aplicabil societăților cooperante neincluse în eșantion (și anume 5,3 %), în conformitate cu articolul 4 din Regulamentul de punere în aplicare (UE) nr. 1105/2010, și denumirea sa ar trebui să fie adăugată pe lista producătorilor-exportatori prevăzută la articolul 1 alineatul (2) din regulamentul respectiv.

               (9)

               Pentru cel de-al doilea solicitant, Amann Twisting Yancheng Co. Ltd, examinarea informațiilor prezentate arată că acesta nu a furnizat probe suficiente pentru a dovedi că îndeplinește criteriile prevăzute la articolul 4 din Regulamentul de punere în aplicare (UE) nr. 1105/2010. În special, în urma anchetei s-a constatat faptul că principala materie primă utilizată în procesul de fabricație, firele de mare rezistență din poliester, nu este produsă de către solicitant, ci este achiziționată de la furnizori independenți. Firele sunt prelucrate de către solicitant în diferite etape de producție, printre care se numără răsucirea, și, în final, exportate sub o formă căreia i se aplică definiția produsului vizat. Deoarece solicitantul nu a fabricat produsul vizat, ci doar l-a prelucrat, s-a constatat faptul că societatea Amann Twisting Yancheng Co. Ltd nu poate fi considerată producător al produsului vizat. Prin urmare, solicitantul nu îndeplinește cerința pentru acordarea TNPE de a fi el însuși „producător” al produsului vizat.

               (10)

               Prin urmare, cererea sa de acordare a TNPE a fost respinsă.

         D.   MODIFICAREA LISTEI SOCIETĂȚILOR CARE BENEFICIAZĂ DE NIVELURI INDIVIDUALE ALE TAXEI

               (11)

               Având în vedere constatările anchetei, menționate anterior la considerentul 8, s-a ajuns la constatarea că societatea Jiangsu Hengli Chemical Fibre Co. Ltd ar trebui să fie adăugată pe lista societăților menționate în mod individual la articolul 1 alineatul (2) din Regulamentul de punere în aplicare (UE) nr. 1105/2010 cu un nivel al taxei de 5,3 %.

               (12)

               Solicitanții și industria Uniunii au fost informați cu privire la constatările anchetei și au avut ocazia să-și prezinte observațiile.

               (13)

               S-au analizat și luat în considerare în mod corespunzător toate argumentele și comentariile prezentate de părțile interesate, atunci când s-a justificat acest lucru,

         ADOPTĂ PREZENTUL REGULAMENT:
   Articolul 1
   Anexa menționată la articolul 1 alineatul (2) din Regulamentul de punere în aplicare (UE) nr. 1105/2010 se înlocuiește cu următorul text:

         „ANEXĂ

            PRODUCĂTORI-EXPORTATORI CHINEZI COOPERANȚI CARE NU AU FOST INCLUȘI ÎN EȘANTION

            Cod suplimentar TARIC A977

                     Denumirea societății

                     Orașul

                     Heilongjiang Longdi Co. Ltd

                     Harbin

                     Jiangsu Hengli Chemical Fibre Co. Ltd

                     Wujiang

                     Hyosung Chemical Fiber (Jiaxing) Co. Ltd

                     Jiaxing

                     Shanghai Wenlong Chemical Fiber Co. Ltd

                     Shanghai

                     Shaoxing Haifu Chemistry Fibre Co. Ltd

                     Shaoxing

                     Sinopec Shanghai Petrochemical Company

                     Shanghai

                     Wuxi Taiji Industry Co. Ltd

                     Wuxi”

   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 septembrie 2011.

            Pentru Consiliu

            Președintele

         M. DOWGIELEWICZ

      (1)  JO L 343, 22.12.2009, p. 51.

      (2)  JO L 315, 1.12.2010, p. 1.


title: Regulamentul de punere în aplicare (UE) 2016/1380 al Comisiei din 16 august 2016 privind o derogare de la articolul 55 alineatul (2) litera (a) din Regulamentul delegat (UE) 2015/2446 în ceea ce privește regulile de origine aplicabile cumulului regional pentru ton originar din Ecuador

text:
               17.8.2016

               RO

               Jurnalul Oficial al Uniunii Europene

               L 222/4

         REGULAMENTUL DE PUNERE ÎN APLICARE (UE) 2016/1380 AL COMISIEI
   din 16 august 2016
   privind o derogare de la articolul 55 alineatul (2) litera (a) din Regulamentul delegat (UE) 2015/2446 în ceea ce privește regulile de origine aplicabile cumulului regional pentru ton originar din Ecuador
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 64 alineatul (6) și articolul 66 litera (b),
   întrucât:

               (1)

               Prin Regulamentul (UE) nr. 1384/2014 al Parlamentului European și al Consiliului (2), Uniunea a acordat preferințe tarifare pentru Ecuador de la 1 ianuarie 2015 până la 31 decembrie 2016, ca un acord reciproc interimar pentru a se evita perturbarea inutilă a comerțului dintre Uniune și Ecuador în urma parafării Protocolului de aderare a Ecuadorului la Acordul comercial dintre Uniunea Europeană și statele membre ale acesteia, pe de o parte, și Columbia și Peru, pe de altă parte (3), la 12 decembrie 2014.

               (2)

               În sensul preferințelor acordate prin Regulamentul (UE) nr. 1384/2014, se aplică regulile de origine prevăzute în partea I titlul IV capitolul 2 secțiunea 1 din Regulamentul (CEE) nr. 2454/93 al Comisiei (4), inclusiv normele privind cumulul regional de origine din cadrul unui grup de țări, cuprinzând Bolivia, Columbia, Costa Rica, Ecuador, El Salvador, Guatemala, Honduras, Nicaragua, Panama, Peru și Venezuela. Începând de la 1 ianuarie 2014, cumulul regional se poate aplica numai în același grup regional de țări care, la momentul exportului către Uniune, sunt beneficiare ale sistemului generalizat de preferințe (SGP), în conformitate cu Regulamentul (UE) nr. 978/2012 al Parlamentului European și al Consiliului (5).

               (3)

               Cu efect de la 1 mai 2016, Regulamentul (CEE) nr. 2454/93 a fost abrogat și regulile de origine aplicabile în sensul preferințelor tarifare acordate mărfurilor originare din Ecuador sunt, începând de la această dată, stabilite la titlul II capitolul 2 secțiunea 2 subsecțiunile 2 și 3 din Regulamentul delegat (UE) 2015/2446 al Comisiei (6) și la titlul II capitolul 2 secțiunea 2 subsecțiunile 2-9 din Regulamentul de punere în aplicare (UE) 2015/2447 al Comisiei (7). Regulamentul delegat (UE) 2015/2446 prevede aceleași reguli privind cumulul ca Regulamentul (CEE) nr. 2454/93.

               (4)

               Începând de la 1 ianuarie 2016, Columbia, Peru, Costa Rica, El Salvador, Guatemala, Honduras, Nicaragua și Panama, incluse în același grup regional ca și Ecuadorul, nu mai sunt țări care beneficiază de SPG. În consecință, de la 1 ianuarie 2016, preparatele sau conservele din toni și pești săritori clasificate la subpoziția 1604 14 din Sistemul armonizat de denumire și codificare a mărfurilor (SA) și preparatele sau conservele din toni, pești săritori și alți pești din genul Euthynnus de la subpoziția 1604 20 70 din Nomenclatura combinată (NC) nu pot fi considerate ca fiind originare din Ecuador în temeiul cumulului regional cu țările respective în sensul aplicării preferințelor tarifare acordate prin Regulamentul (UE) nr. 1384/2014.

               (5)

               La 4 aprilie 2016, Ecuadorul a prezentat o cerere de derogare de la regulile privind originea preferențială, astfel încât industria de prelucrare a peștelui din Ecuador să poată considera, în scopul stabilirii originii preparatelor sau conservelor din toni și pești săritori clasificate în SA la subpoziția 1604 14 și a preparatelor sau conservelor din toni, pești săritori și alți pești din genul Euthynnus de la subpoziția 1604 20 70 din NC, că materialele originare din Columbia, Peru, Costa Rica, El Salvador, Guatemala, Honduras, Nicaragua și Panama sunt materiale originare din Ecuador în temeiul cumulului regional. Derogarea a fost solicitată să se aplice de la 1 ianuarie 2016. La 30 iunie 2016, a fost prezentată o completare a informațiilor privind cererea inițială.

               (6)

               În cererea sa de derogare, Ecuadorul a explicat că, pentru producția de preparate și conserve din ton exportate de Ecuador către Uniune, cantități importante de ton crud provin din țările din America Centrală și din țările andine. Fără posibilitatea de a cumula cu aceste țări în același grup regional, exporturile Ecuadorului către Uniune de preparate și conserve din ton originare sunt reduse cu 30 %.

               (7)

               Între timp, la 16 aprilie 2016, un cutremur cu magnitudinea de 7,8 a lovit zona de coastă a Ecuadorului. Provincia Manabí și zone din regiunea Manta, unde își desfășoară activitatea cea mai mare parte a sectorului de pescuit din Ecuador, au fost puternic afectate. Au fost raportate, de asemenea, pagube materiale masive, inclusiv cu privire la infrastructuri-cheie, fapt care agravează situația industriei de prelucrare a peștelui din Ecuador.

               (8)

               Având în vedere aceste circumstanțe, motivele din cererea prezentată de Ecuador, precum și impactul negativ suplimentar al cutremurului asupra industriei sale de prelucrare a peștelui, Ecuadorul ar trebui să beneficieze de o derogare temporară de la cerința prevăzută la articolul 55 alineatul (2) litera (a) din Regulamentul delegat (UE) 2015/2446, în conformitate cu articolul 64 alineatul (6) al doilea paragraf litera (a) din Regulamentul (UE) nr. 952/2013. Prin urmare, materialele originare din Columbia, Peru, Costa Rica, El Salvador, Guatemala, Honduras, Nicaragua și Panama utilizate la fabricarea de preparate și conserve din toni și pești săritori clasificate la subpoziția SA 1604 14 și de preparate sau conserve din toni, pești săritori și alți pești din genul Euthynnus de la subpoziția 1604 20 70 din NC ar trebui considerate ca fiind originare din Ecuador, sub rezerva îndeplinirii anumitor condiții.

               (9)

               Pentru a evita perturbarea comerțului și pentru a facilita realizarea obiectivelor vizate de preferințele tarifare acordate Ecuadorului în temeiul Regulamentului (UE) nr. 1384/2014, derogarea temporară ar trebui să acopere perioada cuprinsă între 1 ianuarie 2016 și 31 decembrie 2016.

               (10)

               Având în vedere dovada de origine care poate fi utilizată pentru materialele originare din Columbia, Peru, Costa Rica, El Salvador, Guatemala, Honduras, Nicaragua și Panama, cumulul se poate aplica, de asemenea, pe baza dovezilor de origine prevăzute în Acordul comercial dintre Uniunea Europeană și statele membre ale acesteia, pe de o parte, și Columbia și Peru, pe de altă parte, sau, respectiv, în Acordul de instituire a unei asocieri între Uniunea Europeană și statele membre ale acesteia, pe de o parte, și America Centrală, pe de altă parte (8).

               (11)

               Pentru a garanta că măsurile necesare pentru aplicarea cumulului cu Columbia, Peru, Costa Rica, El Salvador, Guatemala, Honduras, Nicaragua și Panama funcționează corespunzător, Ecuadorul ar trebui să se asigure că măsurile în domeniul cooperării administrative sunt implementate.

               (12)

               Pentru a permite o monitorizare eficientă a funcționării derogării, autoritățile din Ecuador ar trebui să comunice Comisiei, la sfârșitul cererii de derogare, detalii privind certificatele de origine tip A care au fost eliberate în cadrul derogării.

               (13)

               În scopul evitării unor întârzieri suplimentare cu privire la punerea în aplicare a derogării, prezentul regulament ar trebui să intre în vigoare în regim de urgență.

               (14)

               Măsurile prevăzute de prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   (1)   În sensul cumulului prevăzut la articolul 86 alineatul (1) litera (b) din Regulamentul (CEE) nr. 2454/93 și prin derogare de la articolul 86 alineatul (2) litera (a) din regulamentul respectiv, pentru perioada cuprinsă între 1 ianuarie 2016 și 30 aprilie 2016, Ecuadorul are dreptul să utilizeze materiale originare din Columbia, Peru, Costa Rica, El Salvador, Guatemala, Honduras, Nicaragua sau Panama pentru producerea de preparate sau conserve din toni și pești săritori clasificate în SA la subpoziția 1604 14 și de preparate sau conserve din toni, pești săritori și alți pești din genul Euthynnus de la subpoziția 1604 20 70 din NC.
   Dovada originii pentru produsele menționate la primul paragraf se întocmește în conformitate cu dispozițiile articolului 97l din Regulamentul (CEE) nr. 2454/93.
   (2)   În sensul cumulului menționat la articolul 55 alineatul (1) litera (b) din Regulamentul delegat (UE) 2015/2446 și prin derogare de la articolul 55 alineatul (2) litera (a) din regulamentul respectiv, pentru perioada cuprinsă între 1 mai 2016 și 31 decembrie 2016, Ecuadorul are dreptul să utilizeze materiale originare din Columbia, Peru, Costa Rica, El Salvador, Guatemala, Honduras, Nicaragua sau Panama pentru producerea de preparate sau conserve din toni și pești săritori clasificate în SA la subpoziția 1604 14 și de preparate sau conserve din toni, pești săritori și alți pești din genul Euthynnus de la subpoziția 1604 20 70 din NC.
   Dovada originii pentru produsele menționate la primul paragraf se întocmește în conformitate cu dispozițiile articolului 76 din Regulamentul de punere în aplicare (UE) 2015/2447.
   (3)   Autoritățile competente din Ecuador, cărora li se solicită eliberarea unui certificat de origine tip A pentru produsele menționate la alineatele (1) și (2), pot, de asemenea, să se bazeze pe un certificat de circulație EUR 1 emis de autoritățile competente din Columbia, Peru, Costa Rica, El Salvador, Guatemala, Honduras, Nicaragua sau Panama, în conformitate cu dispozițiile din Acordul comercial dintre Uniunea Europeană și statele membre ale acesteia, pe de o parte, și Columbia și Peru, pe de altă parte, sau, respectiv, ale Acordului de instituire a unei asocieri între Uniunea Europeană și statele membre ale acesteia, pe de o parte, și America Centrală, pe de altă parte.
   (4)   Ecuadorul trebuie să asigure faptul că măsurile necesare pentru aplicarea cumulului cu Columbia, Peru, Costa Rica, El Salvador, Guatemala, Honduras, Nicaragua sau Panama în domeniul cooperării administrative sunt implementate.
   (5)   Se consideră că trimiterea la „circumstanțe speciale” de la articolul 74 alineatul (2) litera (a) din Regulamentul (UE) 2015/2447 se aplică produselor menționate la alineatele (1) și (2) pentru care certificatul de origine tip A nu a fost eliberat la momentul exportului.
   Articolul 2
   Până la 31 ianuarie 2017, autoritățile competente din Ecuador transmit Comisiei o declarație privind cantitățile și valorile pentru care certificatele de origine tip A au fost eliberate în sensul derogării menționate la articolul 1 alineatele (1) și (2), precum și numerele de serie ale certificatelor respective.
   Articolul 3
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 august 2016.

            Pentru Comisie

            Președintele

         Jean-Claude JUNCKER

      (1)  JO L 269, 10.10.2013, p. 1.

      (2)  Regulamentul (UE) nr. 1384/2014 al Parlamentului European și al Consiliului din 18 decembrie 2014 privind tratamentul tarifar al mărfurilor originare din Ecuador (JO L 372, 30.12.2014, p. 5).

      (3)  JO L 354, 21.12.2012, p. 3.

      (4)  Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului vamal comunitar (JO L 253, 11.10.1993, p. 1).

      (5)  Regulamentul (UE) nr. 978/2012 al Parlamentului European și al Consiliului din 25 octombrie 2012 de aplicare a unui sistem generalizat de preferințe tarifare și de abrogare a Regulamentului (CE) nr. 732/2008 al Consiliului (JO L 303, 31.10.2012, p. 1).

      (6)  Regulamentul delegat (UE) 2015/2446 al Comisiei din 28 iulie 2015 de completare a Regulamentului (UE) nr. 952/2013 al Parlamentului European și al Consiliului în ceea ce privește normele detaliate ale anumitor dispoziții ale Codului vamal al Uniunii (JO L 343, 29.12.2015, p. 1).

      (7)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).

      (8)  JO L 346, 15.12.2012, p. 3.


title: Regulamentul de punere în aplicare (UE) nr. 1051/2012 al Comisiei din 8 noiembrie 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               9.11.2012

               RO

               Jurnalul Oficial al Uniunii Europene

               L 310/47

         REGULAMENTUL DE PUNERE ÎN APLICARE (UE) NR. 1051/2012 AL COMISIEI
   din 8 noiembrie 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 noiembrie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  AL

                  36,4

                  MA

                  37,6

                  MK

                  30,8

                  TR

                  65,0

                  ZZ

                  42,5

                  0707 00 05

                  AL

                  31,8

                  TR

                  77,5

                  ZZ

                  54,7

                  0709 93 10

                  TR

                  94,7

                  ZZ

                  94,7

                  0805 20 10

                  PE

                  72,2

                  ZA

                  152,8

                  ZZ

                  112,5

                  0805 20 30, 0805 20 50, 0805 20 70, 0805 20 90

                  AR

                  96,7

                  HR

                  51,5

                  PE

                  42,6

                  TR

                  74,9

                  UY

                  101,2

                  ZA

                  174,3

                  ZZ

                  90,2

                  0805 50 10

                  AR

                  60,7

                  TR

                  89,1

                  ZA

                  98,8

                  ZZ

                  82,9

                  0806 10 10

                  BR

                  271,2

                  PE

                  308,9

                  TR

                  153,1

                  US

                  264,9

                  ZZ

                  249,5

                  0808 10 80

                  CL

                  151,5

                  CN

                  83,7

                  MK

                  34,4

                  NZ

                  136,8

                  ZA

                  141,9

                  ZZ

                  109,7

                  0808 30 90

                  CN

                  90,7

                  TR

                  112,8

                  ZZ

                  101,8

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 1118/2012 al Comisiei din 28 noiembrie 2012 de înregistrare a unei denumiri în Registrul denumirilor de origine protejate și al indicațiilor geografice protejate [东山白芦笋 (Dongshan Bai Lu Sun) (IGP)]

text:
               30.11.2012

               RO

               Jurnalul Oficial al Uniunii Europene

               L 330/12

         REGULAMENTUL DE PUNERE ÎN APLICARE (UE) NR. 1118/2012 AL COMISIEI
   din 28 noiembrie 2012
   de înregistrare a unei denumiri în Registrul denumirilor de origine protejate și al indicațiilor geografice protejate [ (Dongshan Bai Lu Sun) (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (4) primul paragraf,
   întrucât:

               (1)

            În conformitate cu articolul 6 alineatul (2) primul paragraf din Regulamentul (CE) nr. 510/2006, cererea de înregistrare a denumirii „
                   (Dongshan Bai Lu Sun)” depusă de China fost publicată în Jurnalul Oficial al Uniunii Europene
                (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 7 din Regulamentul (CE) nr. 510/2006, această denumire trebuie, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 noiembrie 2012.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 93, 31.3.2006, p. 12.

      (2)  JO C 99, 3.4.2012, p. 14.

      ANEXĂ
      Produse agricole destinate consumului uman enumerate în anexa I la tratat:

         Clasa 1.6.   Fructe, legume și cereale în stare proaspătă sau prelucrate

      CHINA

          (Dongshan Bai Lu Sun) (IGP)